Jack Valenti
<s>Jack Joseph Valenti (5. septembar 1921. – 26. april 2007) je bio američki lobist, poznat prije svega po višedecenijskom mandatu na čelu hollywoodske strukovne organizacije MPAA, tokom koga se nametnuo ne samo kao jedna od najuticajnijih ličnosti američke kinematografije, nego, i svjetske industrije zabave i kulture uopće.</s><s>Valenti, koji se u mladim danima bavio novinarstvom i javnim odnosima, te bio blizak suradnik senatora, a kasnije i predsjednika Lyndona B. Johnsona, na čelo MPAA je imenovan 1966. godine, gdje je reformirao dotadašnji sistem cenzure, zamijenivši rigidni Haysov kodeks mnogo fleksibilnijim sistemom rejtinga uvedenim 1968. godine.</s><s>1970-ih je Valenti od američkog Kongresa uspješno ishodio produženje trajanja autorskih prava, a što je pogodovalo velikim holivudskim studijama i uz njih vezanih korporacija, a isti režim su SAD uspješno nametnule ostatku svijeta.</s><s>Valenti je bio poznat po neprijateljskom stavu prema novim tehnologijama, te je 1970-ih bez uspjeha pokušao zabraniti proizvodnju i prodaju videorekordera, dok je u slučaju Interneta 1998. uspješno progurao kontroverzni Digital Millennium Copyright Act (DCMA).</s><s>MPAA je napustio 2004. zbog slabog zdravlja.</s>

<s>Bibliografija 
 Ten Heroes and Two Heroines (1957)
 The Bitter Taste of Glory (1971)
 A Very Human President (1976; )
 Protect and Defend (1992; )
 Speak Up With Confidence (2002; )
 This Time This Place (2007; )</s>

<s>Vanjske veze</s>

<s></s>

<s>Američki aktivisti
Američki oficiri
Američki političari</s>

